**Nota informativă**

**la proiectul hotărârii de Guvern cu privire la modificarea şi completarea Hotărîrii Guvernului nr. 460 din 22 iunie 2017 „Pentru punerea în aplicare a prevederilor Legii nr. 288 din 16 decembrie 2016 privind funcţionarul public cu statut special din cadrul Ministerului Afacerilor Interne”**

|  |
| --- |
| Denumirea autorului şi, după caz, a participanţilor la elaborarea proiectului |
|  Proiectul hotărârii de Guvern cu privire la modificarea şi completarea Hotărîrii Guvernului nr. 460 din 22 iunie 2017 „Pentru punerea în aplicare a prevederilor Legii nr. 288 din 16 decembrie 2016 privind funcţionarul public cu statut special din cadrul Ministerului Afacerilor Interne”, este elaborat de Ministerul Afacerilor Interne |
| Condiţiile ce au impus elaborarea proiectului de act normativ şi finalităţile urmărite |
|  La 10 februarie 2017 în Monitorul Oficial al Republicii Moldova a fost publicată Legea nr.288 din 16 decembrie 2016 privind funcționarul public cu statut special din cadrul Ministerului Afacerilor Interne, care a intrat în vigoare la 25 mai 2017. Legea privind funcționarul public cu statut special din cadrul Ministerului Afacerilor Interne stabileşte cadrul juridic al raportului de serviciu al funcţionarului public cu statut special din aparatul central al Ministerului Afacerilor Interne, din cadrul autorităţilor administrative şi instituţiilor din subordinea acestuia, în care sunt prevăzute posturi pentru această categorie de personal, de asemenea drepturile, obligaţiile, restrângerile, interdicţiile şi incompatibilităţile specifice, reglementările privind disciplina muncii, protecţia sa juridică şi socială. Drept urmare, întru implementarea prevederilor Legii menționate a fost elaborată și ulterior aprobată Hotărârea Guvernului nr.460 din 22 iunie 2017 pentru punerea în aplicare a prevederilor Legii nr.288 din 16 decembrie 2016 privind funcționarul public cu statut special din cadrul Ministerului Afacerilor Interne. Astfel, conform anexelor din Hotărîrea Guvernului menționată sunt aprobate regulamentele care reglementează evoluţia în carieră a funcţionarilor publici cu statut special, modul de ocupare a funcţiilor vacante, organizarea perioadei de probă, munca prin cumul şi condiţiile de cumulare a funcţiilor publice cu statut special, Nomenclatorul privind competenţele de angajare şi acordare a gradelor speciale. Este de menţionat, că pe parcursul aplicării normelor din actele prenotate au fost stabilite unele dificultăţi, care în linii generale au fost generate de fluctuaţia mare a personalului (angajări / încetarea serviciului), lipsa personalului calificat cu experienţă îndelungată în serviciu etc. Totodată, potrivit Planului de acţiuni pentru implementarea Strategiei de dezvoltare a Poliţiei pentru anii 2016-2020, urmează să fie realizată viziunea strategică privind inversarea piramidei posturilor în cadrul Ministerului Afacerilor Interne, care prevede, inclusiv, reducerea treptată, pe măsura vacantării a numărului funcţiilor de ofiţeri şi creşterea celui de subofiţeri.  Astfel, în proiectul prezentat se propune modificarea unor cerinţe obligatorii pentru promovarea în funcţii, astfel încât să fie posibil ocuparea funcţiilor vacante, precum şi cumularea funcţiilor publice cu statut special. Este de menţionat că în procesul reorganizării categoriei posturilor de ofiţer în subofiţer, a fost sistat procesul de angajare a candidaţilor din sursa externă pentru posturile de ofiţeri, drept urmare, în condiţiile prezentelor reglementări, în cazul în care o funcţie este inversată, un ofiţer nu poate cumula funcţia de subofiţer care anterior a fost funcţie de ofiţer, în esenţa cărora atribuţiile funcţionale stabilite în fişa postului nu s-au schimbat.  Obiectivul primordial urmărit la elaborarea proiectului respectiv este de a moderniza și simplifica sistemul managementului resurselor umane, fapt ce va asigura creșterea flexibilității acestuia și a fluidității mișcărilor inter-instituționale de personal, iar ca rezultat va elimina unele neajunsuri constatate ca efect al aplicării actelor normative în vigoare. Menţionăm, deasemenea că prin art. 117 ali. (1) lit. a) din Codul educaţiei s-a exclus din personalul didactic şi ştiinţifico-didactic funcţia de lector superior universitar. În acest context, ierarhia personalului didactic şi ştiinţifico-didactic, începând cu treapta cea mai inferioară, se prezintă astfel: asistent universitar, lector universitar, conferenţiar universitar, profesor universitar, fapt ce determină modificările corespunzătoare în Clasificatorul funcțiilor cu statut special și gradelor speciale corespunzătoare acestora. În continuare, menţionăm, că în cadrul Direcţiei cooperare internaţională a MAI au fost instituite 4 funcţii de ofiţer de legătură, care, în Clasificatorul funcțiilor cu statut special și gradelor speciale corespunzătoare acestora, la nivelul ierarhic profesional A02, în raport cu funcţia respectivă sunt descrise doar atribuţii specifice pentru conducătorii de subdiviziuni, fapt ce lasă loc de interpretare, or, conform prevederilor Legii nr.288 din 16 decembrie 2016 privind funcţionarul public cu statut special din cadrul Ministerului Afacerilor Interne, ofiţerul de legătură este reprezentantul MAI detaşat la o instituţie din Republica Moldova, la o misiune diplomatică sau la o organizaţie internaţională pentru reprezentarea intereselor statului. Prin urmare, se propune modificarea Clasificatorului funcțiilor prenotat, cu indicarea expresă a atribuţiile corespunzătoare ofiţerului de legătură al MAI. |
| Fundamentarea economico-financiară |
| Implementarea majorităţii modificărilor propuse nu implică cheltuieli financiare şi alocarea mijloacelor financiare suplimentare. |
| Modul de încorporare a actului în cadrul normativ în vigoare |
|  Proiectul în cauză se încadrează perfect în legislația actuală, în contextul respectării principiului libertății muncii, incluzând dreptul la munca liber aleasă sau acceptată, dreptul dispunerii de capacităţile sale de muncă, dreptul alegerii profesiei şi ocupaţiei, precum și principiului egalității în drepturi și în posibilități a salariaților consacrate în Codul muncii. |
| Avizarea şi consultarea publică a proiectului |
| În scopul respectării prevederilor Legii nr.239 din 13 noiembrie 2008 privind transparenţa în procesul decizional, proiectul hotărârii Guvernului a fost plasat pe pagina web oficială a Ministerului Afacerilor Interne, în directoriul Transparenţa/Consultări publice. Proiectul este expediat spre avizare în adresa autorităţilor publice centrale interesate. |

**Secretar general de stat Simion CARP**